ΓΡΑΠΤΗ ΕΡΩΤΗΣΗ E-3557/96 υποβολή: Laura Gonzαlez Αlvarez (GUE/NGL), Marνa Sornosa Martνnez (GUE/NGL) και Abdelkader Mohamed Ali (GUE/NGL) προς την Επιτροπή (12 Δεκεμβρίου 1996)

Θέμα: Πολεοδομικά σχέδια πλησίον του φυσικού πάρκου της Doρana (Ισπανία)

Στα ισπανικά μέσα επικοινωνίας δημοσιεύθηκαν ανησυχητικές πληροφορίες σχετικά με πολεοδομικά σχέδια πλησίον του φυσικού πάρκου της Doρana.

Το κυβερνητικό Συμβούλιο της Αυτόνομης περιφέρειας της Ανδαλουσίας ενέκρινε, από πλευράς του, την αναθεώρηση του Γενικού Χωροταξικού Σχεδίου της Doρana και της γύρω περιοχής (PDTC) αποκλείοντας τους δήμους της περιοχής Κάδιξ, Sanlϊcar de Barrameda και Trebujena. Η αναθεώρηση αυτή αποτελεί το προοίμιο του αποχαρακτηρισμού των προστατευόμενων περιοχών στη Doρana και την κατασκευή πολεοδομικών έργων πλησίον του φυσικού πάρκου.

Λαμβάνοντας υπόψη ότι η εξαίρεση των προαναφερθέντων δήμων απο το Γενικό Χωροταξικό Σχέδιο ενδέχεται να σημαίνει απώλεια ευρωπαϊκών πόρων προοριζόμενων για επενδύσεις και οικονομικές πρωτοβουλίες γύρω από το Εθνικό Πάρκο της Doρana:

- Αντιλαμβάνεται η Επιτροπή ότι η υλοποίηση των σχεδίων αυτών θα μπορούσε να θέσει εν κινδύνω την οικολογική ισορροπία της σημαντικότερης προστατευόμενης φυσικής περιοχής της Ευρώπης;

- Πώς εκτιμά η Επιτροπή τα αποτελέσματα των μέχρι τούδε επενδύσεων της ΕΕ στα πλαίσια του Προγράμματος Βιώσιμης Ανάπτυξης της πέριξ της Doρana περιοχής;

- Μπορεί να αναφέρει η Επιτροπή ποιά σχέδια χρηματοδοτήθηκαν με τις επενδύσεις αυτές;

- Προκειμένου τα σχέδια αυτά να μην έχουν αρνητικές επιπτώσεις στο Εθνικό Πάρκο της Doρana, σε τί ενέργειες σκοπεύει να προβεί η Επιτροπή προς την Αυτόνομη Κυβέρνηση της Ανδαλουσίας, βάσει της κοινοτικής νομοθεσίας για περιβαλλοντικά θέματα, ώστε να διασφαλισθεί η διατήρηση του μεγάλης περιβαλλοντικής και οικολογικής αξίας φυσικού αυτού πάρκου;

Συμπληρωματική απάντηση της κ. Wulf-Mathies εξ ονόματος της Επιτροπής (18 Απριλίου 1997)

Ως συμπλήρωμα στην απάντησή της της 15ης Ιανουαρίου 1997 ((ΕΕ C 83, 14.3.1997, 132. )), η Επιτροπή είναι τώρα σε θέση να ανακοινώσει τις ακόλουθες πληροφορίες.

Η Επιτροπή γνωρίζει ότι οι περιφερειακές αρχές της Ανδαλουσίας ενέκριναν τροποποίηση του «Plan director territorial de coordinaciσn de Doρana» με το διάταγμα αριθ. 472/96 της 22ας Οκτωβρίου 1996, η οποία αποκλείει από το εν λόγω σχέδιο τους δήμους Sanlϊcar de Barrameda και Trebujena.

Η Επιτροπή υπενθυμίζει ότι οι εν λόγω δήμοι δεν αποτελούν μέρος του πεδίου εφαρμογής του επιχειρησιακού προγράμματος Doρana II το οποίο εγκρίθηκε με την απόφαση της Επιτροπής C(94) 3449 της 6ης Δεκεμβρίου 1994.

Η Επιτροπή τονίζει επίσης ότι τα θέματα πολεοδομίας και χωροταξίας υπάγονται στην αρμοδιότητα της εθνικής αρχής. Ωστόσο, η Επιτροπή, λόγω των ενδεχόμενων επιπτώσεων οποιασδήποτε διοικητικής τροποποίησης της γύρω περιοχής στα αποτελέσματα του εν λόγω προγράμματος, ζήτησε να της αποσταλεί μέχρι τα τέλη Μαρτίου λεπτομερής έκθεση σχετικά με την εξέλιξη του προγράμματος και τις επιπτώσεις οποιασδήποτε τροποποίησης του είδους αυτού. Λαμβανομένης υπόψη της οικολογικής αξίας του πάρκου και της γύρω περιοχής, η Επιτροπή τονίζει στις αρμόδιες αρχές της Junta de Andaluciνa, την ανάγκη να είναι ιδιαίτερα προσεκτικές και να τηρούν την εθνική και κοινοτική νομοθεσία που εφαρμόζεται σε θέματα περιβάλλοντος.

Η Επιτροπή επιθυμεί να διευκρινήσει επίσης ότι η εξαίρεση των δήμων που αναφέρονται ανωτέρω δεν προδικάζει τη δυνατότητα για τους εν λόγω δήμους να λάβουν άλλες ενισχύσεις στο πλαίσιο της περιφερειακής ανάπτυξης.

Εξάλλου, μετά από αίτηση της Επιτροπής, οι ισπανικές αρχές αξιολογούν επί του παρόντος το είδος αυτό της παρέμβασης βάσει της συγγραφής υποχρεώσεων που έχει ορισθεί από κοινού από τις σχετικές διοικητικές υπηρεσίες και την Επιτροπή. Η εν λόγω αξιολόγηση θα είναι στη διάθεση της Επιτροπής περίπου στα τέλη Ιουνίου του έτους αυτού. Η Επιτροπή θα είναι τότε σε θέση να δώσει πλήρη γνώμη σχετικά με την εφαρμογή της παρέμβασης και τα σχέδια που συγχρηματοδοτούνται.